وه‌رجله‌ من كه‌ى ئه‌وه‌قه‌ره‌گ من هه‌م ت عاشق داشتى
وه‌ك شه‌میگ بویم و سزانیده‌م وه‌ تیه‌ریكى شه‌واند
دار عشق و عاشقى و ڕه‌سم دڵدارى یه‌سه‌
من وه‌قورباند بكه‌م گیانم، ت پشت بكه‌ى له‌ وژداند
فیشتر جاریگ، نه‌ جاریگ، چه‌و له‌ دیده‌یلم بڕید
بى وه‌فا ئاخر سوواویگ قورس بكه‌ تاسه‌ى قه‌واند
كه‌ڵه‌شێر وه‌خت گیانم، هه‌ر وه‌ ناوه‌خت قویلنیگ
داچڵه‌كنیگه‌م له‌ خه‌و، هه‌ردوگ چه‌و زڵ و جواند
دڵ چه‌ بویشم، خوه‌ى كوته‌ڵكوو كه‌ى ئه‌راد
وه‌خته‌ ده‌رچوو له‌ سینه‌م، تا بنووڕى قه‌وس ئه‌و برویه‌ى كه‌واند
